שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**גשר שלוסבריקה** (בגרמנית: **Schloßbrücke**) הוא גשר באזור מיטה בברלין שבגרמניה, אשר נבנה בין השנים 1821 – 1824 בהתאם לתוכניות של קארל פרידריך שינקל, הגשר קיבל את שמו בשל סמיכותו לארמון הקיסרות הפרוסית ברלינר שטאדטשלוס הגשר מסמן את סופה המזרחי של שדרת אונטר דן לינדן.

מראה הגשר והארמון בשנת 1900

היסטוריה
--------

במקום זה היה קיים גשר שחצה את תעלת השפרה כבר במאה ה-15, שליטי בית הוהנצולרן חלפו עליו בדרכם לצייד בטירגארטן, גשר יסודות עמוקים שנבנה במקומו בשנת 1738 שימש מאוחר יותר את חילות נפוליאון כדרך ישירה למרכז העיר.

במאה ה-19 גשר העץ נחשב כבלתי מספק על ידי פרידריך וילהלם השלישי, מלך פרוסיה והוא הזמין גשר ראוי יותר והטיל את המשימה על אדריכל החצר קארל פרידריך שינקל. מלאכת התכנון החלה בשנת 1819 והבניה עצמה החלה כעבור שנתיים, כחלק מחידוש כל אזור אונטר דן לינדן מהשפרה ועד כיכר בבל כולל את הלוסטגארטן ובית המשמר החדש. מגשר הקשתות שנבנה מאבן חול נבנתה דרך ישרה המובילה עד לשער ברנדנבורג.

ב-29 בנובמבר 1823, בזמן חגיגות הנישואים של פרידריך וילהלם הרביעי, מלך פרוסיה ואליזבת לודוויקה, נסיכת בוואריה, התאסף קהל רב על הגשר טרם השלמתו ועשרים ושניים אנשים טבעו בנהר. הגשר נפתח לתנועה בקיץ 1824.

הגשר הורחב בשנת 1912 וחוזק בבטון מזוין בשנות ה-20 של המאה ה-20, הגשר ניזוק במהלך מלחמת העולם השנייה. בשנת 1951 מזרח גרמניה העניקה לו את השם גשר מרקס-אנגלס. שמו חזר לשמו המקורי ב-3 באוקטובר 1991, עם איחוד גרמניה מחדש.

פסלים
-----

לפי תכנונו ועיצובו של קארל פרידריך שינקל הוקמו בגשר מעל העמודים התומכים שמונה זוגות של פסלי שיש שהוזמנו מפסלים שונים המתארים את התהוותו של גיבור:

בצד הדרומי:

1. ניקה מלמדת את הילד היסטוריה של גבורה וגיבורים מאת אמיל וולף, 1847
2. אתנה מלמדת את הנער כיצד להשתמש בחץ וקשת, מאת הרמן שיבלביין, 1853
3. אתנה מחמשת את הלוחם לקראת הקרב הראשון שלו מאת קארל היינריך מולר, 1846–1850
4. ניקה מעטרת את הלוחם, מאת פרידריך דרייק, 1857

בצד הנגדי:

1. ניקה תומכת בלוחם הפצוע, מאת לודוויק ויליאם ויכמן, 1857
2. אתנה מובילה את הלוחם לקרב מאת אלברט וולף, 1853
3. הגיבור תוקף את האויב כאשר אתנה לצידו, מאת גוסטב בלסר, 1854
4. איריס מובילה את הנופל להר אולימפוס מאת אוגוסט ורדוב, 1841–1857

בזמן מלחמת העולם השנייה הפסלים הועברו למחסן בצידה המערבי של ברלין, רק בשנת 1981 הסכם בין מערב גרמניה ומזרח גרמניה איפשר את החזרת הפסלים למזרח, בשנת 1984 הסתיימה עבודת השיקום, והפסלים חזרו למיקומם המקורי.

גלריה
-----

* ניקה מלמדת את הילד היסטוריה של גבורה וגיבורים, מאת אמיל וולףניקה מלמדת את הילד היסטוריה של גבורה וגיבורים, מאת אמיל וולף
* אתנה מלמדת את הנער כיצד להשתמש בחץ וקשת, מאת הרמן שיבלבייןאתנה מלמדת את הנער כיצד להשתמש בחץ וקשת, מאת הרמן שיבלביין
* אתנה מחמשת את הלוחם לקראת הקרב הראשון שלו מאת קארל היינריך מולראתנה מחמשת את הלוחם לקראת הקרב הראשון שלו מאת קארל היינריך מולר
* ניקה מעטרת את הלוחם, מאת פרידריך דרייקניקה מעטרת את הלוחם, מאת פרידריך דרייק
* ניקה תומכת בלוחם הפצוע, מאת לודוויק ויליאם ויכמןניקה תומכת בלוחם הפצוע, מאת לודוויק ויליאם ויכמן
* אתנה מובילה את הלוחם לקרב מאת אלברט וולףאתנה מובילה את הלוחם לקרב מאת אלברט וולף
* הגיבור תוקף את האויב כאשר אתנה לצידו, מאת גוסטב בלסרהגיבור תוקף את האויב כאשר אתנה לצידו, מאת גוסטב בלסר
* איריס מובילה את הנופל להר אולימפוס מאת אוגוסט ורדובאיריס מובילה את הנופל להר אולימפוס מאת אוגוסט ורדוב

קישורים חיצוניים
----------------

ויקישיתוף מדיה וקבצים בנושא **גשר שלוסבריקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4503246-4
* VIAF: 245826891
* WorldCat (עם VIAF): 245826891

 |